text: Glæde over mulighed for aflyst togbro
  22 januar 2015 kl. 16.46
  Lars Løkke Rasmussen (V) vil ikke give 4,4 milliarder kroner til en togbro over Vejle Fjord, hvis han kommer til magten. Den melding bringer glæde og håb i Vejle.
  I lang tid har borgere i Vejle prøvet at overtale politikerne til at de ikke skal lave en togbro over Vejle Fjord. Men det har set ud til, at de har talt for døve ører. Indtil nu, hvor Venstres formand, Lars Løkke Rasmussen, har udtalt, at han ikke vil give penge til broen, hvis han og Venstre vinder regeringsmagten ved næste valg.
  Og den melding bringer glæde i Vejle, hvor naboerne til den planlagte togbro nu kan se en mulighed for at slippe for beton og larm fra tog.
  - Det er en god ting. Så skal vi jo stemme på venstre, lyder reaktionen fra Erik Nielsen, som har sommerhus i det område, hvor broen ville komme til at ligge.
  Hør en af naboerne til den planlagte bro, Helle Just Jacobsen, fortælle hvad hun synes om Venstres planer om at stoppe togbrosplanerne (varighed: 47 sekunder)
  